Prof. Ing. **Emília Sičáková-Beblavá** Ph.D. (\* 1975, Snina) je slovenská antikorupčná odborníčka, pedagogička, spisovateľka a aktivistka. Bola prvou a dlhoročnou prezidentkou Transparency International Slovensko (do roku 2009). V roku 2022 vydala knihu poviedok z prostredia Zemplína pod názvom "Korene".

Životopis a vzdelanie
---------------------

Emília Sičáková-Beblavá sa narodila v Snine. Zo Sniny sa rodina presťahovala do Trnavy pri Laborci. Na gymnázium chodila do Michaloviec, účinkovala tiež vo folklórnom súbore Zemplín.

Ukončila inžinierske štúdium hospodárskej diplomacie na Ekonomickej univerzite v Bratislave kam sa vrátila na PhD štúdium.

Od júna 2002 je vydatá za ex-poslanca NRSR a bývalého predsedu a zakladateľa strany SPOLU - občianská demokracia, Miroslava Beblavého. Majú spolu dve deti, Paľka (2004) a Janka (2009).

Profesionálne pôsobenie
-----------------------

### Transparency International Slovensko

Emília Sičáková-Beblavá bola dlhoročnou prezidentkou Transparency International Slovensko (TIS), od roku 1998 do 2009 kedy ju nahradil Gabriel Šípoš. Venovala sa otázkam činnosti verejného sektora, najmä z hľadiska transparentnosti, etiky, korupcie a kontroly. Počas pôsobenie v TIS spolupracovala na viacerých projektoch a publikáciách, medzi inými *Protikorupčné minimum 2012: Hodnotenia, odporúčania a stav korupcie na Slovensku* (2012), *Postkontraktačné správanie verejných obstarávateľov na Slovensku* (2012) a *Elektronické aukcie vo verejnom obstarávaní: teória a prax na Slovensku* (2011).

### Pedagogické pôsobenie

Emília Sičáková-Beblavá v súčasnosti pôsobí na Ústave verejnej politiky Fakulte sociálnych a ekonomických vied Univerzity Komenského. Je riaditeľkou Ústavu verejnej politiky. Na tomto ústave sa Emília Sičáková-Beblavá habilitovala na docentku. Hlavnou náplňou práce bolo vymedzenie pojmov konflikt zájmov, korupcia a lobing. Od roku 2005 viedla kurz *Etika, transparentnosť a korupcia vo verejnej politike* a kurz *Klientelizmus a korupcia* na uvedenej fakulte. 4. decembra 2017 bola prezidentom Andrejom Kiskom vymenovaná za vysokoškolskú profesorku.

### V zahraničí

V zahraničí absolvovala niekoľko projektov a pobytov, medziiným aj bola v roku 2003 *Yale University World Fellow* a bola aj *Young Global Leader* Svetového ekonomického fóra v švajčiarskom Davose. V rokoch 2002 – 2004 bola členkou dozornej rady globálnej Transparency International. Od roku 2008 je tiež súčasťou poradného orgánu Regionálneho centra pre reformu verejnej administrácie UNDP v Aténach.

Referencie
----------

1. ↑   *História* [online]. Bratislava: Transparency International Slovensko, [cit. 2012-05-06]. Dostupné online.
2. 1 2 3  ČIŽMÁRIKOVÁ, Katarína. *Ak chcela Emília Sičáková - Beblavá v USA fazuľovicu, musela sa ju naučiť variť* [online]. Denník SME, 26.7.2003, [cit. 2012-05-06]. Dostupné online.
3. 1 2 3   *Ľudia* [online]. Bratislava: Transparency International Slovensko, [cit. 2012-05-06]. Dostupné online. Archivované 2012-05-24 z originálu.
4. ↑  BEBLAVÝ, Miroslav. *Kto som* [online]. Bratislava: Miroslav Beblavý, [cit. 2012-05-06]. Dostupné online.
5. ↑   *Publikácie* [online]. Bratislava: Transparency International Slovensko, [cit. 2012-05-06]. Dostupné online. Archivované 2012-05-14 z originálu.
6. ↑   *Ing. Emília Sičáková-Beblavá, PhD.* [online]. Bratislava: Fakulta sociálnych a ekonomických vied Univerzity Komenského v Bratislave, [cit. 2012-05-06]. Dostupné online. [nefunkčný odkaz]
7. ↑   *Kontakty* [online]. Fakulta sociálnych a ekonomických vied Univerzity Komenského v Bratislave, [cit. 2017-12-06]. Dostupné online. Archivované 2017-12-07 z originálu.
8. ↑   *Public Policy News* [online]. Bratislava: Ústave verejnej politiky Fakulty sociálnych a ekonomických vied Univerzity Komenského v Bratislave, 2/2010, [cit. 2012-05-06]. Dostupné online. [nefunkčný odkaz]
9. ↑   *Protikorupčné vzdelávanie na vysokých školách* [online]. Bratislava: Transparency International Slovensko, rev. 2008-01-10, [cit. 2012-05-06]. Dostupné online. [nefunkčný odkaz]
10. ↑   *Prezident vymenoval 30 profesorov, apeloval na kvalitu školstva* [online]. Bratislava: Kancelária prezidenta SR, 2017-12-04, [cit. 2017-12-06]. Dostupné online.
11. 1 2 3   *Emilia Sicáková-Beblavá* [online]. Davos: Svetové ekonomické fórum, [cit. 2012-05-06]. Dostupné online. (angličtina)

Externé odkazy
--------------

* Profil na stránke Fakulty sociálnych a ekonomických vied

Autoritné údaje: * BnF: 14499981r
* GND: 1033992674
* ISNI: 0000000042394133
* LCCN: nb2003036038
* NK ČR: mub2013772565
* VIAF: 241047
* WorldCat: lccn-nb2003036038